ระเบียบกระทรวงมหาดไทยระเบียบกระทรวงมหาดไทยว่าด้วยการขออนุญาตรับสมัครหรือประกาศรับสมัครคนหางานเป็นการล่วงหน้าและการอนุญาตพ.ศ. ๒๕๒๙[๑] โดยที่มาตรา ๓๕แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘บัญญัติให้การขออนุญาตรับสมัครหรือประกาศรับสมัครคนหางานเป็นการล่วงหน้าและการอนุญาตเป็นไปตามระเบียบที่รัฐมนตรีกำหนด อาศัยอำนาจตามความในมาตรา ๕แห่งพระราชบัญญัติดังกล่าวรัฐมนตรีว่าการกระทรวงมหาดไทยจึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกระทรวงมหาดไทยว่าด้วยการขออนุญาตรับสมัครหรือประกาศรับสมัครคนหางานเป็นการล่วงหน้าและการอนุญาตพ.ศ. ๒๕๒๙ข้อ ๒ ระเบียบนี้ให้ใช้บังคับตั้งแต่วันที่ ๑กุมภาพันธ์ พ.ศ. ๒๕๒๙ เป็นต้นไปข้อ ๓ ผู้รับอนุญาตจัดหางานเพื่อไปทำงานในต่างประเทศผู้ใดประสงค์จะขออนุญาตรับสมัครหรือประกาศรับสมัครคนหางานเป็นการล่วงหน้า ให้ยื่นคำขอตามแบบ จง. ๒๒ท้ายระเบียบนี้ สำหรับในกรุงเทพมหานคร ให้ยื่นคำขอต่อนายทะเบียนจัดหางานกลางในจังหวัดอื่นนอกจากกรุงเทพมหานครให้ยื่นคำขอต่อนายทะเบียนจัดหางานจังหวัดข้อ ๔ ในการขออนุญาตตามข้อ ๓หากเป็นการจัดเตรียมคนหางานไว้ล่วงหน้าโดยมีการติดต่อกับนายจ้างในต่างประเทศแล้วผู้ขออนุญาตจะต้องยื่นหลักฐานและเอกสารประกอบคำขออนุญาตดังต่อไปนี้(๑)หนังสือของนายจ้างในต่างประเทศขอให้ผู้รับอนุญาตจัดหางานเพื่อไปทำงานในต่างประเทศจัดหาคนหางานโดยต้องระบุประเภทหรือลักษณะของงานจำนวนคนหางานและอัตราค่าจ้างหรือสำเนาภาพถ่ายหนังสือดังกล่าวซึ่งผู้ขออนุญาตรับรองสำเนาว่าเป็นภาพถ่ายจากต้นฉบับจริง(๒) หนังสือของนายจ้างในต่างประเทศแต่งตั้งให้ผู้รับอนุญาตจัดหางานเพื่อไปทำงานในต่างประเทศเป็นตัวแทนในการรับสมัครคัดเลือกและทดสอบฝีมือคนหางานซึ่งได้รับการรับรองความถูกต้องโดยหน่วยงานของรัฐของประเทศที่คนหางานจะไปทำงานหรือสถานทูตไทยหรือสถานกงสุลไทย หรือสำนักงานแรงงานไทยในประเทศนั้นหรือหอการค้าของประเทศที่นายจ้างถือสัญชาติหรือของประเทศที่คนหางานจะไปทำงานหรือสำเนาภาพถ่ายหนังสือดังกล่าวซึ่งผู้ขออนุญาตรับรองสำเนาว่าเป็นภาพถ่ายหนังสือดังกล่าวซึ่งผู้ขออนุญาตรับรองสำเนาว่าเป็นภาพถ่ายจากต้นฉบับจริง(๓)ตัวอย่างประกาศรับสมัครคนหางานซึ่งต้องระบุจำนวนคนหางานที่ต้องการคุณสมบัติของคนหางานลักษณะของงาน ค่าจ้างที่คนหางานจะได้รับและเลขที่ใบอนุญาตจัดหางานเพื่อไปทำงานในต่างประเทศให้ชัดเจนรวมทั้งต้องระบุไว้ในประกาศด้วยว่าเป็นการจัดเตรียมคนหางานไว้ล่วงหน้าและผู้ขออนุญาตต้องลงนามรับรองข้อความในตัวอย่างประกาศดังกล่าว(๔) ในกรณีที่เคยได้รับอนุญาตให้รับสมัครหรือประกาศรับสมัครคนหางานเป็นการล่วงหน้าแล้วผู้ขออนุญาตจะต้องส่งบัญชีแจ้งจำนวนคนหางานแต่ละตำแหน่งที่ได้รับสมัครไว้และที่ได้จัดส่งไปทำงานในต่างประเทศแล้วข้อ ๕ ในการอนุญาตตามข้อ๓หากเป็นการจัดเตรียมคนหางานไว้เป็นการล่วงหน้าโดยยังไม่มีการติดต่อกับนายจ้างในต่างประเทศผู้ขออนุญาตจะต้องเคยได้รับอนุญาตให้จัดส่งคนหางานไปทำงานไปทำงานในต่างประเทศและต้องยื่นเอกสารตามข้อ ๔ (๓) และในกรณีที่เคยได้รับอนุญาตให้รับสมัครหรือประกาศรับสมัครเป็นการล่วงหน้าแล้วต้องยื่นเอกสารตามข้อ๔ (๔) ด้วย ทั้งนี้ผู้รับอนุญาตจะต้องไม่เรียกหรือรับค่าใช้จ่ายในการเดินทางจากคนหางานข้อ ๖ ในคำขออนุญาตประกาศรับสมัครคนหางานผู้ขออนุญาตต้องระบุในคำขอด้วยว่าประกาศโดยวิธีหนึ่ง หรือหลายวิธีข้อ ๗ ในกรณีที่นายทะเบียนจัดหางานจังหวัดได้รับคำขออนุญาตรับสมัครหรือประกาศรับสมัครคนหางานเป็นการล่วงหน้า ให้นายทะเบียนจัดหางานจังหวัดส่งคำขอ และหลักฐานพร้อมด้วยความเห็นไปยังนายทะเบียนจัดหางานกลางภายในสิบวันนับแต่วันที่ได้รับคำขอข้อ ๘ ให้นายทะเบียนจัดหางานกลางพิจารณาอนุญาตหรือไม่อนุญาตภายในสิบห้าวันได้รับคำขอโดยทำเป็นหนังสือแจ้งให้ผู้ขออนุญาตทราบในกรณีที่ไม่อนุญาตให้แสดงเหตุผลด้วยประกาศ ณ วันที่ ๑๐ มกราคม พ.ศ. ๒๕๒๙พลเอก สิทธิ จิรโรจน์รัฐมนตรีว่าการกระทรวงมหาดไทย[เอกสารแนบท้าย]๑. แบบ จง. ๒๒คำขออนุญาตรับสมัครหรือประกาศรับสมัครคนหางานเป็นการล่วงหน้า(ดูข้อมูลจากภาพกฎหมาย)วิภา/ผู้จัดทำ๖ กุมภาพันธ์ ๒๕๕๕[๑] ราชกิจจานุเบกษาเล่ม ๑๐๓/ตอนที่ ๑๔/หน้า ๑๑/๓๐ มกราคม ๒๕๒๙